

**Май аудандық мәслихатының 2014 жылғы 13 наурыздағы (V сайланған XXX сессиясы) № 1/30 "Май ауданында әлеуметтік көмек көрсетудің, оның мөлшерлерін белгілеудің және мұқтаж азаматтардың жекелеген санаттарының тізбесін айқындау қағидаларын бекіту туралы" шешіміне өзгерістер мен толықтырулар енгізу туралы**

***Күшін жойған***

Павлодар облысы Май аудандық мәслихатының 2014 жылғы 29 қыркүйектегі № 17/40 шешімі. Павлодар облысының Әділет департаментінде 2014 жылғы 20 қазанда № 4131 болып тіркелді. Күші жойылды – Павлодар облысы Май аудандық мәслихатының 2021 жылғы 16 сәуірдегі № 2/3 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) шешімімен

      Ескерту. Күші жойылды – Павлодар облысы Май аудандық мәслихатының 16.04.2021 № 2/3 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) шешімімен.

      Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 6-бабының 2-3-тармағына, Қазақстан Республикасы Үкіметінің 2013 жылғы 21 мамырдағы "Әлеуметтік көмек көрсетудің, оның мөлшерлерін белгілеудің және мұқтаж азаматтардың жекелеген санаттарының тізбесін айқындаудың үлгілік қағидаларын бекіту туралы" № 504 қаулысына сәйкес, Май аудандық мәслихаты **ШЕШТІ:**

      1. Май аудандық мәслихатының 2014 жылғы 13 наурыздағы № 1/30 "Май ауданында әлеуметтік көмек көрсетудің, оның мөлшерлерін белгілеудің және мұқтаж азаматтардың жекелеген санаттарының тізбесін айқындау қағидаларын бекіту туралы" (Нормативтік құқықтық актілердің мемлекеттік тіркеу тізілімінде 2014 жылғы 8 сәуірінде № 3748 тіркелген, аудандық "Шамшырақ" газетінің 2014 жылғы 12 сәуірдегі № 14 жарияланған) шешіміне келесі өзгерістер мен толықтырулар енгізілсін:

      осы аталған шешіммен бекітілген Май ауданында әлеуметтік көмек көрсетудің, оның мөлшерлерін белгілеудің және мұқтаж азаматтардың жекелеген санаттарының тізбесін айқындау қағидаларында:

      6-тармақтың 3) тармақшасындағы "Халықаралық қарттар күні" деген сөздер "Халықаралық қарттар күні" деген сөздермен алмастырылсын;

      6-тармақтың 4) тармақшасындағы "Халықаралық мүгедектер күні" деген сөздер "Қазақстан Республикасының Мүгедектер күні" деген сөздермен алмастырылсын;

      9-тармақтың 1) тармақшасының бесінші абзацындағы "Халықаралық қарттар күніне" деген сөздер "Халықаралық қарттар күніне" деген сөздермен алмастырылсын;

      9-тармақтың 1) тармақшасының алтыншы абзацындағы "Халықаралық мүгедектер күніне" деген сөздер "Қазақстан Республикасының Мүгедектер күніне" деген сөздермен алмастырылсын;

      9-тармақтың 2) тармақшасының үшінші абзацында "осы Қағиданың 8-тармақтың 7) тармақшасының екінші абзацында (тек қана 1, 2 топтағы мүгедектер) көрсетілген санаттарға" деген сөздерден кейін "2014 жылға біржолғы әлеуметтік көмек" деген сөздермен толықтырылсын;

      9-тармақтың 2) тармақшасы келесі мазмұндағы абзацпен толықтырылсын:

      "осы Қағиданың 8-тармақтың 2), 3), 4), 5), 7) (тек қана 18 жасқа дейінгі мүгедек балалар, 1 топтағы мүгедектер) тармақшаларында көрсетілген санаттарға тұрғын үйіне жөндеу және абаттандыру жұмыстарын жүргізу үшін 60 (алпыс) айлық есептік көрсеткішке дейін (аудандық арнайы комиссияның шешімі бойынша);";

      10-тармақтың 1) тармақшасының екінші абзацында "осы Қағиданың 8-тармақтың 7) тармақшасындағы екінші (тек қана 3 топтағы мүгедектер) абзацында көрсетілген санаттарға" деген сөздерден кейін "2014 жылға біржолғы әлеуметтік көмек" деген сөздермен толықтырылсын;

      10-тармақтың 1) тармақшасының жетінші абзацында "осы Қағиданың 8-тармақтың 9) тармақшасының бесінші, алтыншы абзацтарында көрсетілген санаттарға" деген сөздерден кейін "2014 жылға біржолғы әлеуметтік көмек" деген сөздермен толықтырылсын;

      10-тармақтың 1) тармақшасы келесі мазмұндағы абзацпен толықтырылсын:

      "осы Қағиданың 8-тармақтың 9) тармақшасының сегізінші абзацында көрсетілген санаттарға тұрғын үйіне жөндеу жұмыстарын жүргізу үшін 60 (алпыс) айлық есептік көрсеткішке дейін (аудандық арнайы комиссияның шешімі бойынша);".

      2. Осы шешімнің орындалуын бақылау аудандық мәслихаттың әлеуметтік-мәдени даму және азаматтардың құқықтары мен заңды мүдделерін қорғау жөніндегі депутаттық тұрақты комиссиясына жүктелсін.

      3. Осы шешім алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| Сессия төрайымы | А. Жетыбаева |
| Аудандық мәслихат  хатшысы | Ғ. Арынов |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК